Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30) MüM rendelet előírásai szerint kell
Paragraph Index: 247

b) Alkalmazott tűzvédelem témából: Felismerési szinten sajátítsák el a tanulók: — a robbanásveszélyes tér fogalmát, jellemzőit, — az éghető gázok, éghető porok sajátosságait, veszélyeit robbanásveszély szempontjából, — a magashőmérsékletű technológiák általános jellemzőit, — a fémmegmunkálás, a hegesztés, a szárítási technológiák a hőtermelő berendezések sajátosságait, — a közösségi és lakóépületek általános jellemzőit, — a középmagas, a magasépületek, a tömegtartózkodásra szolgáló épületek, a mozgásukban, cselekvőképességükben korlátozottak elhelyezésére szolgáló épületek sajátosságait, — a mezőgazdaság tűzmegelőzési szabályait. Jártassági szinten tudják végrehajtani a tanulók: — a robbanásveszélyes tér jellemzőinek megfelelően a létesítési és használati szabályok értékelését, alkalmazását, — a magas hőmérsékletű technológiák veszélyeinek elemzését, — a közösségi és lakóépületek veszélyeinek elemzését, — a mezőgazdasági termelés veszélyeinek elemzését.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes